kardosdrur/scandi-wiki huggingface dataset:
Porsche Cayenne

Porsche Cayenne er en SUV bilmodel fra den tyske bilproducent Porsche, som har været i produktion siden 2002. Modellen er den første med V8-motor fra Porsche siden 1995, da Porsche 928 udgik af produktion. Cayenne fik et facelift i 2007. Den vejer to ton.

Design 
Cayenne blev udviklet i samarbejde med Porsches moderselskab Volkswagen, som også ønskede at udvikle en SUV-model til deres eget program. Forventningen var, at et sådant samarbejde ville medføre en reduktion af projektomkostningerne. Et af resultaterne ved dette samarbejde var, at chassiset genbruges både i Volkswagens SUV, Touareg og i Audis Q7. Bortset fra chassiset er de fleste dele dog unikke for de respektive modeller, og selv om den V6-motor, der i visse udgaver bruges i Cayenne, er baseret på Volkswagens version, er den blevet kraftigt modificeret.

Cayenne er tilgængelig med fire forskellige motorer:
 3,2 liter V6 (250 hk) *tilføjelse til den orginale artikel*
 3,6 liter V6 fra Volkswagen på 290 hestekræfter (Baseret på en motoren fra VW Touareg)
 4,8 liter V8 på 385 hestekræfter (Cayenne S)
 4,8 liter V8 på 405 hestekræfter (Cayenne GTS)
 4,8 liter V8 med dobbelt turboladere på 500 hestekræfter (Cayenne Turbo). 1. generation havde en maksimal effekt på 450 HK.

Ydelse 
Den turboladede udgave har en høj ydelse i forhold til de fleste andre biler af SUV-typen. Modellen er omtrent lige så hurtig fra 0-100 km/t som fx Porsches Boxster S. Producenten opgiver selv en accelerationstid på 5,6 sekunder.

Kildehenvisninger

Eksterne henvisninger 
www.https://www.porsche.dk/
https://newsroom.porsche.com/en.html

Cayenne
Biler introduceret i 2002
Biler fra 2000'erne
SUV'er
Jørn Juhl Nielsen

Jørn Juhl Nielsen (født 28. februar 1957) er en dansk socialdemokratisk politiker, som var borgmester i Hedensted Kommune indtil 2010, hvor han vendte tilbage til et arbejde inden for Politiet.

Borgmestre fra Socialdemokraterne
Borgmestre i Hedensted
Hvid stenkløver

 
Hvid stenkløver (Melilotus albus) er en 50-100 cm høj urt, der vokser i vejkanter og nær bebyggelse. Alle overjordiske dele dufter af kumarin, mens blomsternes duft er en blanding af dette stof med honning.

Beskrivelse 

Hvid stenkløver er en toårig urt eller en kortlevende flerårig urt med en opret og forgrenet vækst. Det første år dannes en uanselig roset af trekoblede blade, men næste år skyder de høje skud til vejrs. Skuddene er let furede, hårløse og mere eller mindre blåduggede. Bladene sidder spredt, og også stængelbladene er trekoblede. Småbladene er elliptiske med tandet rand. Oversiden er som undersiden lyst græsgrøn.

Blomstringen sker i juli-september, hvor de små, hvide ærteblomster sidder samlet i endestillede, oprette klaser fra hver forgrening på hovedskuddet. Frugterne er bælge med få frø.

Rodnettet består af en kraftig og meget dybtgående pælerod, som desuden har nogle mere spinkle siderødder. Planten har symbiose med kvælstofsamlende bakterier.

Højde x bredde og årlig tilvækst: 1,0 x 0,40 m (100 x 40 cm/år).

Voksested 

Planten findes i Syd- og Østeuropa fra Sydfrankrig over Ungarn og Grækenland til Mellemøsten og tempererede dele af Sydasien. Desuden er den naturaliseret i Australien, Afrika og Nordamerika. I disse år trænger den frem i Sydamerika, hvor den er nået næsten frem til Magellanstrædet. Overalt foretrækker den lysåbne voksesteder med godt dræn og et højt kalkindhold.

I Cevennerne findes den på tørre overdrev sammen med bl.a. alm. engelsød, merian, alm. mælkeurt, alpekugleblomst, bibernelle, Calamintha menthifolia, foderesparsette, havetimian, klasekortlæbe, lancetvejbred, prikbladet perikon, rundfinnet radeløv, stribet torskemund, vellugtende skovranke, ægte isop og ægte lavendel.

Anvendelse 
Planten har et ualmindeligt højt indhold af nektar i blomsterne. Derfor er den en god foderplante for honningbier. Indholdet af kumarin medfører indre blødninger hos kreaturer, som æder planten frisk eller ensileret. Derimod er gennemtørret hø et udmærket foder for alle planteædende husdyr.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Foderplanter
Biplanter
Hvide blomster
Zwickau

Zwickau (tjekkisk: Cvikov) er en by i den sydvestlige del af den tyske delstat Sachsen. Den ligger i en dal for foden af Erzgebirge, på den venstre bred af floden Zwickauer Mulde, 130 km sydvest for Dresden, syd for Leipzig og sydvest for Chemnitz.

Byen er fødested for bl.a. den romantiske komponist Robert Schumann.

Byer i Sachsen
Flødeskumsfronten (bog)

Flødeskumsfronten er en prisbelønnet og anmelderrost dansk roman af Peter H. Fogtdal. 

Romanen blev udgivet i 2001 på Lindhardt & Ringhof. Er udkommet på fransk som Le Front Chantilly i 2004 (Gaia Editions) og i fem portugisisktalende lande som O Paraíso de Hitler i 2005 (Mercado de Letras). Vandt den frankofonske litteraturpris i 2005.

Romaner fra Danmark
Litteratur i 2001
Zaanstad

Zaanstad er en kommune i Holland i provinsen Nordholland. Hovedbyen er Zaandam.

Befolkningscentre 

Kommunen består af følgende byer, landsbyer og/eller distrikter : Assendelft, Koog aan de Zaan, Krommenie, Westzaan, Wormerveer, Zaandam og Zaandijk.

Venskabsbyer 
 Marino, Italien
 Pančevo, Serbien

Fodnoter

Eksterne henvisninger 

 Encyclopaedia Britannica, Zaanstad
 ontdek de zaanstreek.nu
 Statistikker er fra SDU Staatscourant 

Kommuner i Nordholland
IJsselmeer

Ĳsselmeer [] er en indsø i Nederlandene, som opstod ved anlæggelsen af en dæmning i Zuiderzee, en bugt af Nordøen. Indsøen ligger noget under havets overflade, og har et areal på 1.100 km2. Langs dæmningen Afsluitdijk, som har förbindelse med Nordsøen gennem sluser, løber en motorvej. Vand fra regn og vandløb slippes ud til havet ved lavt tidevand.

Store dele af indsøen er blevet tørlagt, hvorved der er dannet koge, som samlet udgør provinsen Flevoland. Ĳsselmeer er den største sø i Vesteuropa (når Nordeuropa ikke medregnes), og var tidlige større, men en del kaldet Markermeer blev udskilt i 1975 ved et dæmningsbyggeri. Det var længe planer om at etablere kogen Markerwaard i Markermeer, men det besluttedes i 2003, at Markerwaard ikke skulle etableres.

Urk fyret er et fyrtårn i Urk, der ligger på den østlige bred af den søen.

Vandbalancen 

Vand tilstrømmer IJsselmeer fra floderne
 Rhinen (via armene Utrechtse Vecht (gennem IJmeer og Markermeer, og via floden IJssel (via Ketelmeer)
 Overijsselse Vecht (via Zwarte Water, Zwarte Meer og Ketelmeer)
 Eem (via Eemmeer, Gooimeer, IJmeer og Markermeer)
 Hierdense Beek (via Veluwemeer, Drontermeer og Ketelmeer)
 Amstel (via IJ, IJmeer og Markermeer).

Via to slusekomplekser, Stevinsluserne ved Den Oever i Noord-Holland og Lorentzsluserne ved Kornwerderzand i Friesland, slippes vand ud i Vadehavet ved lavvande.

Videre står indsøen for en del af tilførslen af ferskvand for områderne omkring den, ved Lemmer slippes vand ind for således at forsyne Friesland og Groningen med ferskvand. Vand herfra bruges også som drikkevand, blandt andet ved Andijk.

Om sommeren holdes vandniveauet på 20 cm under NAP, mens det om vinteren er 20 cm lavere, 40 cm under NAP. Den højere vandstand om sommeren kan forklares med behovet for mere ferskvand i en tid, da man har behov for meget vand for at holde gennemstrømningen i kanalerne oppe og derved modvirke at kogene får et for højt saltindhold. For at sikre vandtilstrømning om sommeren er floden IJssel blevet gjort dybere, og tre slusekomplekser (engelsk: weirs) som sørger for at højne flodens niveau, er blevet bygget i Nederrijn.

Mindre indsøer som er forbundet med IJsselmeer 

Fra vest via syd til øst:
 Markermeer
 IJmeer
 Gooimeer
 Eemmeer
 Nijkerkernauw
 Veluwerandmeren
 Nuldernauw
 Wolderwijd
 Veluwemeer
 Drontermeer
 Randmeren Noord
 Vossemeer
 Ketelmeer
 Zwarte Meer

Nederlandene
Etableret i 1933
Oostzaan

Oostzaan er kommune og en by i Holland i provinsen Nordholland. Kommunen har ca. 9.000 indbyggere.

Referencer 

 Statistik er taget fra SDU Staatscourant

Fodnoter

Eksterne henvisninger 

 Et kort overOostzaan 

Kommuner i Nordholland
Byer i Nord-Holland
Ferdinand Porsche

Ferdinand Porsche (født 3. september 1875, død 30. januar 1951) var en østrigsk bilkonstruktør. Han er mest kendt for at have designet den bil, der til dato er produceret i flest eksemplarer; Folkevognsboblen, samt flere tyske kampvogne fra 2. verdenskrig, og for at have lagt navn til bilmærket Porsche.

Porsche blev født i Maffersdorf i den daværende østrig-ungarske provins Böhmen (nuværende Vratislavice i Tjekkiet). 

I 1931 startede Porsche sit eget konsulentfirma, Dr. Ing. h.c. F. Porsche GmbH Konstruktionsbüro für Motoren-, Fahrzeug-, Luftfahrzeug-, und Wasserfahrzeugbau, som designede biler på vegne af andre selskaber. Han begyndte med at konstruere en middelklassebil for bilselskabet Wanderer, men uden den store økonomiske succes, indtil Adolf Hitler bestemte, at alle familier i Tyskland skulle have mulighed for at eje sin "egen bil eller traktor". Porsche fik opdraget og konstruerede prototypen for en ”folkevogn” (Volkswagen). En helt ny by ved navn Stadt des KdF-Wagens bei Fallersleben blev grundlagt for at huse fabrikken og dens arbejdere. Byen eksisterer stadig, men hedder i dag Wolfsburg. Den ligger i Niedersachsen, og hovedsædet for Volkswagen-koncernen ligger dér. Porsche fik royalties af Volkswagen for hver eneste folkevogn, der blev produceret.

På det tidspunkt havde Porsche også konstrueret en del vellykkede racerbiler, men på grund af arbejdet med den nye folkevogn og nye fabrik, gav han den del af forretningen til sin søn Ferry Porsche. Den udviklede sig siden hen til sportsvognsproducenten Porsche.

Under 2. verdenskrig designede og producerede Porsche kampvogne for den tyske hær, blandt andet de kendte Tigerkampvogne. Efter krigens afslutning blev han fængslet af de Allierede for at have benyttet sig af slavearbejdere til produktionen af dem, og han tilbragte 20 måneder i fængsel. Som følge af genopbygningen af den tyske industri efter krigen, herunder Volkswagen-fabrikken, var Porsche blevet en rig mand, da han blev løsladt. Nogle uger efter at han havde besøgt Volkswagen-fabrikken for første gang efter krigsafslutningen, fik han imidlertid et slagtilfælde og døde kort efter.

Personer fra Østrig
Erhvervsfolk fra Østrig
Østrigere i 1800-tallet
Østrigere i 1900-tallet
Hexan

Hexan eller n-hexan er en kemisk forbindelse med den kemiske formel .

Isomerer 
Der findes 5 isomerer med samme sumformel som hexan:
 n-Hexan CH3CH2CH2CH2CH2CH3
 2-Methylpentan CH3CH(CH3)CH2CH2CH3
 3-Methylpentan CH3CH2CH(CH3)CH2CH3
 2,2-Dimethylbutan CH3C(CH3)2CH2CH3
 2,3-Dimethylbutan CH3CH(CH3)CH(CH3)CH3

Alkaner
Zwickauer Mulde

Zwickauer Mulde er en flod i delstaten Sachsen i Tyskland og en af  Muldes bifloder. Den har sit udspring i Erzgebirge, nær Schöneck i Vogtlandkreis; Derfra løber den østover til Aue, så nordvestover til byen Zwickau der har givet navn til den, og videre nordover til Glauchau, Rochlitz og Colditz. Et par kilometer nord for Colditz løber Zwickauer Mulde sammen med Freiberger Mulde og danner Mulde der er en biflod til Elben.

Floder i Sachsen
Osmark

Osmark er en lille bebyggelse beliggende i Sottrup Sogn på Sundeved i Sønderborg Kommune. Der er to gårde i Osmark: Oldstoft og Bjerggaard.

Lokaliteter i Sønderborg Kommune
Kalundborg Skibsværft

Kalundborg Skibsværft blev oprettet i 1916 af Valdemar Henckel. Da værftet var på sit højeste i 1919 beskæftiges omkring 1000 arbejdere. I 1920 efter 1. verdenskrig vendte konjunkturerne og i 1921 måtte værftet lukke. Kalundborg og Omegns Bank og flere andre blev trukket med ned. Det var en økonomisk katastrofe for Kalundborg.

Skibsværft
Tidligere skibsværfter i Danmark
Etableret i 1916
Ophørt i 1921
Skibsværft
Petter Løvik

Petter Løvik (11. juli 1949 i Volda, Møre og Romsdal – 3. december 2007) var en norsk politiker (H). Han blev indvalgt i Stortinget fra Møre og Romsdal i 1997. Han var varerepræsentant fra 1989. 

Løvik var medlem af kommunestyret i Volda i flere perioder fra 1979, og han var leder af Møre og Romsdal Høyre fra 1994 til 1997.

Ekstern link 
 Stortinget.no – Biografi 

Stortingsrepræsentanter fra Høyre
Under My Thumb

"Under My Thumb" er en sang, der blev skrevet af Mick Jagger og Keith Richards til The Rolling Stones. Den fandtes første gang som et nummer på albummet fra 1966 Aftermath, og selvom den aldrig blev udgivet som single, er den en af bandets mest populære sange fra den periode, og optræder jævnligt på opsamlingsalbummer. Den blev også indspillet af The Who i 1967, og findes på deres album Odds and Sods fra 1998.

Teksten 

Sangteksten havde, med sin stemning, en overfladisk og kvindefjendske attitude som The Stones i 60erne dyrkede, om end koncept af ”Under My Thumb” var mere sofistikeret end nogen af de andre kontroversielle sange de på dette tidspunkt havde offentliggjort.

Jaggers sangtekst fejrede tilfredsstillelsen af endeligt at have kontrollen over en tidligere dominerende kvinde. Sangteksten, der hylder den succesfulde "tæmning", sammenligner kvinden med et kæledyr, en kat eller en hund, og fremprovokerede dermed negative reaktioner blandt nogle lyttere, især feminister, som protesterede mod undertrykkelsen i den mandlige fortællers seksuelle politik. Det kan argumenteres, at sangen er et billede og at ondskabsfuldheden i både sangteksten og Jaggers sang ikke skal tages som fortaler for mandlig dominans. Mange tilhørere noterede sig også at den kvinde, som er grundlaget for sangen, tidligere var den dominerende figur i forholdet, og at fortælleren oprindeligt var underdanig i forhold til hende. Dette gør at sangen bliver mere kompliceret, og den ikke bare kan kaldes chauvinistisk. Jagger fortæller om nummeret i et interview fra 1995: "Det er lidt et snydenummer, virkeligt. Det er ikke en mere anti-feministisk sang end nogle af de andre… Ja, det en karikatur, og den er et svar til en pige som var en meget dominerende kvinde .”

Sangen var også bemærkelsesværdig for dens forbindelse med den ulykkelige død af Meredith Hunter, ved den bekendte Altamont Free Concert i 1969. The Stones var midtvejs i dette nummer, da en kamp brød ud mellem Hells Angels, som var sikkerhedsvagter, og koncert deltagerne Det hele kulminerende med Hunter, der blev stukket ned af Hells Angels Alan Passaro efter Hunter angiveligt trak et pistol .

I 1967, efter Mick Jagger og Keith Richards blev anholdt for besiddelse af stoffer, indspillede The Who cover af sangene “Under My Thumb” og The Last Time som en single. Intensionerne var at hjælpe Jagger og Richards med at betale kaution, selvom ironisk nok, at på tidspunktet for singlens udgivelse var de allerede blevet løsladt .

Eksterne henvisninger 
Officiel tekst 
Se The Rolling Stones ”Under My Thumb” fra 1960erne

Fodnote 

Rolling Stones-sange
André-Marie Ampère

André-Marie Ampère (født 20. januar 1775, død 10. juni 1836) var en fransk fysiker og matematiker. Han udførte grundlæggende eksperimenter om sammenhængen mellem elektrisk strøm og magnetisme. Måleenheden for elektrisk strøm, ampere, er opkaldt efter ham.

Eksterne henvisninger 
 

Fysikere fra Frankrig
Matematikere fra Frankrig
Medlemmer af Kungliga Vetenskapsakademien
Franskmænd i 1700-tallet
Franskmænd i 1800-tallet
Personer fra Lyon
Cheikh Sarr

Cheikh Tidiane Sarr (født 15. marts 1987) er en dansk professionel fodboldspiller. Han har siden 2014 spillet i Landskrona BoIS som forsvarsspiller.

Spillerkarriere 
Da Cheikh var 16 år skrev han kontrakt med franske FC Girondins de Bordeaux og skiftede derfor fra barndomsklubben Lyngby Boldklub. Efter 2 år i Frankrig valgte han at tage hjem til Danmark igen, men grundet problemer med spillercertifikatet kunne han først skrive en professionel kontrakt med Lyngby Boldklub efter et halvt år.

Eksterne henvisninger 
 

Fodboldspillere fra Danmark
Fodboldspillere fra Lyngby Boldklub
Fodboldspillere fra Brønshøj Boldklub
Fodboldspillere fra AGF
Fodboldspillere fra Landskrona BoIS
Delefoged

En delefoged var en kongelig embedsmand i 1600- og 1700-tallet – varetog kongens
interesser på tingene og havde en vis politimyndighed – kaldes
også bondefoged.

Titler
Faverolles (høns)

Faverolles er en fransk hønserace, der dog også findes i en anden variant, som er videreudviklet i Tyskland. For at skelne de to racer fra hinanden kaldes den franske ofte fransk faverolles, mens den tyske kaldes tysk faverolles. Siger man blot faverolles er det oftest den franske man hentyder til, da den er den oprindelige form. Racen findes også i dværgform. Der er stor forskel på hanen og hønen. Hanen er meget sort, mens hønen er laksefarvet. Racen har 5 tæer.

Galleri

Eksterne henvisninger
hjemmesiden faverolles.dk 

Hønseracer
Nice Little Penguins

Nice Little Penguins er et dansk band bestående af Bo Feierskov (bas, vokal), Michael Kolster (guitar, ukulele, vokal), Carsten Kolster (trommer) og Hans Henrik Præstbro (piano, keyboards, harmonika m.m). 

Bandet er særligt kendt for sangen "Flying", der udkom i 1994 på albummet af samme navn.

Historie 
Bo Feierskov, Michael Kolster og hans bror Carsten Kolster har spillet sammen siden 1983. Først var de backinggruppe for sangerinden Ania Sandig på singlepladen "Du tænker" udgivet på EMI. Derefter turnerede Bo Feierskov og Michael Kolster som duo, imens Carsten Kolster passede sit job som trommeslager i Fenders. 

Duoen blev i 1987 til en trio, da Carsten Kolster kom med, og repertoiret bestod af en umage blanding af jazz-standards, nordiske folkesange, beatklassikere, dansktoptræffere og egne kompositioner. Trioen tilføjede efterhånden flere og flere egne kompositioner til repertoiret, og med den respons de fik fra publikum, stod det hurtigt klart, at det var i den retning, gruppen ville satse. 

Den 1. januar 1992 kastede de tre sig ud på det dybe vand som fuldtidsmusikere, og orkesteret tog navnet Nice Little Penguins. Det uskyldige navn var en reaktion på de aggressive attituder, der prægede rockmiljøet i de år, og "pingvinernes" mission har helt fra begyndelsen været at sprede glæde og gode vibrationer med især Beatles, Police og Crowded House som forbilleder.

I forbindelse med albummet Free, der udkom i 2004, blev bandets lydmand Hans Henrik Præstbro optaget som fuldgyldigt medlem. Trioen var derefter en kvartet frem til 2011, hvor orkesteret for en kort periode vendte tilbage til trio-størrelse. Med udgivelsen af Alarmingly Happy var Præstbro dog på ny del af gruppen, og han var ifølge bandet selv initiativtager til bandets 2014-album Songs.

I det tidlige forår 2020 afslørede bandets bookingbureau planer for endnu et nyt studiealbum med titlen Beat Music Vol. 2. Udbruddet af Covid-19 forsinkede imidlertid produktionen af albummet, der således først udkom i april 2021.

18. august 2023 udgav bandet så igen nyt, da singlen "I Miss You" blev frigivet.

Diskografi

Album 
 1993 – Beat Music
 1994 – Flying
 1996 – World You Can Live In
 2004 – Free
 2008 – Som En Rejse
 2012 – Alarmingly Happy
 2014 – Songs
 2021 – Beat Music Vol. 2

Singler 
 1994 – "Flying"
 2010 – "Peacock"
 2011 – "Grateful"
 2013 – "It's a Great Day" (18. december)
 2023 – "I Miss You"

Opsamlinger 
 2005 – Hits, News & Live

Eksterne henvisninger 
 Officielt websted
 Officiel Facebook Page
 Officiel YouTube Channel

Referencer 

 

 
Musikgrupper fra 1993
Hans Peter Hansen (rektor)

Hans Peter Hansen (26. maj 1867 – 22. december 1942) var en dansk lærer og rektor (på Efterslægtselskabets Skole) samt formand for Grænseforeningen.

Kilde 
 http://www.graenseforeningen.dk/artikel/3109 

Skolefolk fra Danmark
Foreningsformænd fra Danmark
Danskere i 1800-tallet
Danskere i 1900-tallet
Riddere af Dannebrog
Mulde

Mulde er en flod i delstaterne Sachsen og Sachsen-Anhalt i Tyskland og en af Elbens bifloder fra venstre bred,  med en længde på 124 km. Den har sit udspring nær Colditz, hvor floderne Zwickauer Mulde (som kommer fra Zwickau) og Freiberger Mulde (med Freiberg ved bredden) løber sammen. Begge disse har deres udspring i Erzgebirge. Fra sammenløbet løber floden  nordpå gennem Sachsen (Grimma, Wurzen, Eilenburg, Bad Düben) og Sachsen-Anhalt (Jeßnitz og Dessau, den gamle hovedstad i Anhalt). Mulde munder ud i Elben 3 km nord for Dessau.

I august 2002 førte en oversvømmelse til store ødelæggelser , som truede verdensarvsbyen «Dessau-Wörlitzer Gartenreich» og byen Dessau. Særlig byerne Döbeln og Grimma blev hårdt ramt.

Henvisninger 

Floder i Sachsen-Anhalt
Floder i Sachsen
Bacn

Bacn (udtales bacon) er en parallel til betegnelsen spam og defineres som "elektronisk post, man gerne vil modtage – bare ikke lige nu". Begrebet blev opfundet 18.-19. august 2007 på it-konferencen PodCamp Pittsburgh 2, da man havde behov for en dækkende beskrivelse af elektronisk post, der er bedre end spam, men dårligere end personlig post. Eksempler på bacn er fx nyhedsbreve, man på et eller andet tidspunkt har accepteret at modtage, men som man normalt ikke læser.

Kilder 

 Bacn2 The Official Homepage

Elektronisk post
People's Press

People's (tidligere: People'sPress) er et dansk forlag, der blev grundlagt i 2002 af journalist Jakob Kvist og tidl. direktør for Sony Music Jan Degner. Forlaget var tidligere en del af ArtPeople-koncernen, men blev i 2017 opkøbt af svenske Storytel, som også ejer den danske streamingtjeneste Mofibo. 1. april 2019 tiltrådte fhv. kulturdirektør i DR og fhv. koncerndirektør i Gyldendal, Tine Smedegaard Andersen, som ny direktør for People's. I foråret 2020 tiltrådte tidl. administrerende direktør for Rosinante & Co, Jakob Malling Lambert, som forlægger på People's. 

Forlaget skiftede i februar 2021 navn i forbindelse med et øget fokus på lydproduktioner, herunder oprettelsen af People's Productions, en særskilt radio- og podcastredaktion med Sigurd Hartkorn Plaettner i spidsen. People's Productions har bl.a. produceret podcast-serien "Fire patroner på lommen" med Rane Willerslev for DR LYD og P1 samt true crime-serien "Danmarks farligste fange" om Naum Conevski for Mofibo. 

People's har udgivet mange markante bestsellere indenfor såvel skønlitteratur, biografier og faglitteratur, men udgiver også en række bøger, der appellerer til et smallere publikum. Forlaget har i de senere år udgivet bøger af bl.a. Camilla Läckberg, Liza Marklund, Sara Blædel, Christina Hesselholt, Jane Aamund, Jens Blendstrup, Peder Frederik Jensen, Tor Nørretranders og Rane Willerslev.

Medieopmærksomhed 
I september 2009 fik forlaget megen medieopmærksomhed på grund af bogen Jæger – i krig med eliten af Thomas Rathsack. 

Fem år senere var forlagets bog Den Hemmelige Socialdemokrat også vældigt diskuteret i medierne. 

I oktober 2016 fik Politiets Efterretningstjeneste (PET) nedlagt et fogedforbud mod Syv år for PET - Jakob Scharfs tid (udgivet af forlaget), da de frygtede, at bogen indehold oplysninger, der kunne bringe personer i fare og forhindre PET i at udføre sit arbejde. Dette forbud blev dog ophævet efter at Politiken bragte bogen i et tillæg til avisen. JP/Politikens Hus blev den 18. januar 2019 idømt en bøde på 100.000 kroner, mens chefredaktør Christian Jensen blev idømt en bøde på 50.000 kroner, for hver at overtræde fogedforbuddet. Begge blev endvidere dømt til at betale sagens omkostninger.
Østre Landsret dømte også den tidligere PET-chef Jakob Scharf 10 dagbøder af 1.000 kroner på baggrund af et citat i bogen. Ved genoptrykningen af bogen var dette citat fjernet.

Referencer

Eksterne henvisninger 
 People'sPress' hjemmeside

Forlag fra Danmark
Etableret i 2002